NORAKSTS

|  |  |
| --- | --- |
| 24.10.2024. | Nr.13/23 |

**dzīvokļa īpašuma kazarmes ielā 5-10, jelgavā**

**pārdošana atkārtotā izsolē**

**Atklāti balsojot: PAR – 14** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas valstspilsētas pašvaldības domes 2024. gada 20. jūnija lēmumu Nr. 7/30 “Dzīvokļa īpašuma Kazarmes ielā 5-10, Jelgavā atsavināšanas uzsākšana un izsoles noteikumu apstiprināšana”, pārdošanai 2024. gada 2. septembra mutiskā izsolē ar augšupejošu soli tika nodots dzīvokļa īpašums ar kadastra numuru 09009029351 Kazarmes ielā 5-10, Jelgavā, kas sastāv no dzīvokļa Nr. 10 (telpu grupas kadastra apzīmējums 09000050245001010, viena istaba, krāsns apkure, kopējā platība 22,7 m2) un tam piekrītošajām kopīpašuma 227/2520 domājamām daļām no būvēm (kadastra apzīmējums 09000050245001, 09000050245004) un zemes (kadastra apzīmējums 09000050245), ar nosacīto cenu (izsoles sākumcenu) 4100,00 *euro* (četri tūkstoši viens simts *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 410,00 *euro* (četri simti desmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Uz dzīvokļa īpašuma Kazarmes ielā 5-10, Jelgavā pirmo izsoli pretendenti nepieteicās un Jelgavas valstspilsētas pašvaldības Izsoles komisija 2024. gada 29. augustā pieņēma lēmumu Nr. 9/9 “Dzīvokļa īpašuma Kazarmes ielā 5-10, Jelgavā izsoles atzīšana par nenotikušu”.

Publiskas personas mantas atsavināšanas likuma (turpmāk - Atsavināšanas likums) 32. panta pirmās daļas 1. punktā noteikts, ka pēc pirmās nesekmīgās izsoles var rīkot otro izsoli ar augšupejošu soli, pazeminot izsoles sākumcenu ne vairāk kā par 20 procentiem.

Jelgavas valstspilsētas pašvaldības īpašuma atsavināšanas komisija 2024. gada 6. septembrī pieņēma lēmumu Nr. 7/15 “Dzīvokļa īpašuma Kazarmes ielā 5-10, Jelgavā pārdošana atkārtotā izsolē” rīkot dzīvokļa īpašuma Kazarmes ielā 5-10, Jelgavā, atkārtotu (otro) izsoli ar augšupejošu soli, pazemināt izsoles sākumcenu par 19,51 (deviņpadsmit un piecdesmit viena simtdaļa) procentiem un noteikt nosacīto cenu 3300,00 *euro* (trīs tūkstoši trīs simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 330,00 *euro* (trīs simti trīsdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 32. panta pirmās daļas 1. punktu, Jelgavas valstspilsētas pašvaldības domes 2024. gada 20. jūnija lēmumu Nr. 7/30 “Dzīvokļa īpašuma Kazarmes ielā 5-10, Jelgavā atsavināšanas uzsākšana un izsoles noteikumu apstiprināšana”, Jelgavas valstspilsētas pašvaldības Izsoles komisijas 2024. gada 29. augusta lēmumu Nr. 9/9 “Dzīvokļa īpašuma Kazarmes ielā 5-10, Jelgavā izsoles atzīšana par nenotikušu” un Jelgavas valstspilsētas pašvaldības īpašuma atsavināšanas 2024. gada 6. septembra lēmumu Nr. 7/15 “Dzīvokļa īpašuma Kazarmes ielā 5-10, Jelgavā pārdošana atkārtotā izsolē”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošo dzīvokļa īpašumu ar kadastra 09009029351 Kazarmes ielā 5-10, Jelgavā, kas sastāv no dzīvokļa Nr. 10 (telpu grupas kadastra apzīmējums 09000050245001010, kopējā platība 22,7 m2) un tam piekrītošajām kopīpašuma 227/2520 domājamām daļām no būvēm (kadastra apzīmējums 09000050245001, 09000050245004) un zemes (kadastra apzīmējums 09000050245), pārdodot to atkārtotā mutiskā izsolē ar augšupejošu soli.
2. Noteikt dzīvokļa īpašuma Kazarmes ielā 5-10, Jelgavā, pārdošanas nosacīto cenu (izsoles sākumcenu) 3300,00 *euro* (trīs tūkstoši trīs simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 330,00 *euro* (trīs simti trīsdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi), nomaksas termiņu – 5 gadus.
3. Apstiprināt dzīvokļa īpašuma Kazarmes ielā 5-10, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot dzīvokļa īpašuma Kazarmes ielā 5-10, Jelgavā izsoli normatīvajos aktos noteiktajā kārtībā.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 24. oktobrī